Λαϊκή Ενότητα - Ανυπότακτη Αριστερά

Η Λαϊκή Ενότητα - Ανυπότακτη Αριστερά (ΛΑ.Ε. - Α.Α.) είναι σοσιαλιστικός πολιτικός συνασπισμός στην Ελλάδα. Ιδρύθηκε στις 21 Αυγούστου 2015 από πρώην βουλευτές, στελέχη και μέλη του ΣΥ.ΡΙΖ.Α.. Αρχικός επικεφαλής του κόμματος ήταν ο Παναγιώτης Λαφαζάνης, μέχρι την παραίτησή του στις 2 Ιουνίου 2019.Παραιτήθηκε ο Παναγιώτης Λαφαζάνης από την ηγεσία της ΛΑ.Ε, Έθνος 02/06/2019. Ανακτήθηκε στις 02/06/2019. Σημερινοί Γενικοί Γραμματείς είναι ο Δημήτρης Στρατούλης και η Μαριάνα Τσίχλη.

Κύρια συνιστώσα του συνασπισμού είναι το Αριστερό Ρεύμα, ενώ από την ίδρυσή του συμμετέχουν οργανώσεις της αντικαπιταλιστικής αριστεράς, από τις οποίες σήμερα έχει απομείνει η ΑΡΑΣ.

 Ιστορικό 
250px|μικρογραφία|αριστερά|Παλαιότερο λογότυπο της Λαϊκής Ενότητας (2015-2023)

Στις 21 Αυγούστου 2015, μετά την παραίτηση της κυβέρνησης του Αλέξη ΤσίπραΠαραιτήθηκε ο Τσίπρας - Εκλογές στις 20 Σεπτεμβρίου Πρώτο Θέμα 20/08/2015., 25 βουλευτές του ΣΥ.ΡΙΖ.Α., ανεξαρτητοποιήθηκαν και σχημάτισαν νέα Κοινοβουλευτική Ομάδα, υπό τον τίτλο «Λαϊκή Ενότητα». Επικεφαλής τέθηκε ο Παναγιώτης Λαφαζάνης, γραμματέας ο Στάθης Λεουτσάκος, κοινοβουλευτικός εκπρόσωπος ο Δημήτρης Στρατούλης και εκπρόσωπος τύπου ο Κώστας Ήσυχος. Η Κοινοβουλευτική Ομάδα ήταν η τρίτη μεγαλύτερη στη Βουλή.Λάμπρος Σταυρόπουλος, Ανεξαρτητοποιήθηκαν 25 βουλευτές της Αριστερής Πλατφόρμας - «Λαϊκή Ενότητα», η νέα Κοινοβουλευτική Ομάδα, Το Βήμα 21/08/2015.Γιώργος Μπουρδάρας & Σωτήρης Σιδέρης, Τρίτη δύναμη στη Βουλή η «Λαϊκή Ενότητα» του Λαφαζάνη με 25 βουλευτές, Η Καθημερινή 21/08/2015. Τις επόμενες ημέρες προσχώρησαν στο κόμμα 53 μέλη της Κεντρικής Επιτροπής του ΣΥ.ΡΙΖ.Α., τα οποία ανήκαν κυρίως στην Αριστερή Πλατφόρμα και στην Κομμουνιστική Τάση,Παραιτήθηκαν κι επισήμως 53 μέλη της Κ.Ε. του ΣΥΡΙΖΑ , Η Εφημερίδα Των Συντακτών 26/08/2015. καθώς επίσης και οι βουλευτές Κωνσταντοπούλου, Βαλαβάνη, Δερμιτζάκης και ο ευρωβουλευτής Νίκος Χουντής.Από τον ΣΥΡΙΖΑ στη ΛΑΕ:
Σύμπραξη Ζωής Κωνσταντοπούλου με τη Λαϊκή Ενότητα, Ναυτεμπορική 31/08/2015.
Με τη Λαϊκή Ενότητα συμπαρατάσσεται η Ν. Βαλαβάνη, Ναυτεμπορική 28/08/2015.
Στη Λαϊκή Ενότητα και ο Δερμιτζάκης, Πρώτο Θέμα 28/08/2015.
Ευρωβουλευτής με τη... Λαϊκή Ενότητα ο Νίκος Χουντής, Newpost 07/09/2015.

Στις 24 Αυγούστου 2015, ιδρύθηκε επισήμως ως πολιτικό κόμμα.Εκλογές: Αίτηση ίδρυσης του κόμματός του κατέθεσε ο Λαφαζάνης, Newsbomb 24/08/2015.

Εν όψει των εκλογών του Σεπτεμβρίου, εντάχθηκαν στη Λαϊκή Ενότητα το Σχέδιο Β του Αλέκου Αλαβάνου,Η «Λαϊκή Ενότητα» θα συνεργαστεί με το «Σχέδιο Β`», Στο Κόκκινο 25/08/2015. οι οργανώσεις Αριστερή Ανασύνθεση και Αριστερή Αντικαπιταλιστική Συσπείρωση, που αποχώρησαν από την ΑΝΤ.ΑΡ.ΣΥ.Α.,Αποχώρησαν από ΑΝΤΑΡΣΥΑ και συνεργάζονται με τη Λαϊκή Ενότητα ΑΡΑΝ και ΑΡΑΣ, Ναυτεμπορική 01/09/2015. η Διεθνιστική Εργατική Αριστερά, και άλλες οργανώσεις της εξωκοινοβουλευτικής αριστεράς. Τη Λαϊκή Ενότητα υποστήριξαν και οι Ενεργοί Πολίτες, με το Μανώλη Γλέζο να τίθεται επικεφαλής του ψηφοδελτίου Επικρατείας.Αντώνης Αντζολέτος, Εκλογές 2015: Ο Γλέζος επικεφαλής του Επικρατείας της ΛΑΕ, News247 09/09/2015. Ωστόσο, το κόμμα συγκέντρωσε ποσοστό 2,86% και δεν κατάφερε να εισέλθει στη Βουλή.Υπουργείο Εσωτερικών: Αποτελέσματα εθνικών εκλογών Σεπτεμβρίου 2015

Τον Νοέμβριο της ίδιας χρονιάς πραγματοποιήθηκε η 1η Πανελλαδική Σύσκεψη της Λαϊκής Ενότητας,Πρώτη Πανελλαδική Συνδιάσκεψη ΛΑΕ, Rproject 21/11/2015. και τον Ιούνιο του 2016 διεξήχθη η Ιδρυτική Πανελλαδική Συνδιάσκεψη κατά την οποία εξελέγη το Πολιτικό Συμβούλιο του κόμματος.Αρχίζει την Παρασκευή η Ιδρυτική Πανελλαδική Συνδιάσκεψη της ΛΑΕ, Ναυτεμπορική 23/06/2016.Το νέο Πολιτικό Συμβούλιο της ΛΑΕ. left.gr 27/06/2016. Γραμματέας του Πολιτικού Συμβουλίου και επικεφαλής του κόμματος εκλέχτηκε ο Παναγιώτης Λαφαζάνης.Κι επίσημα επικεφαλής της ΛΑΕ ο Λαφαζάνης - Τα 20 μέλη της Πολιτικής Γραμματείας, tvxs.gr 03/07/2016.

Τους επόμενους μήνες σημειώθηκαν μία σειρά από αποχωρήσεις σχημάτων και οργανώσεων από τη Λαϊκή Ενότητα. Συγκεκριμένα αποχώρησαν η Κομμουνιστική Τάση, η Αριστερή Ριζοσπαστική Κίνηση, το Κίνημα Δεν πληρώνω, η Κομμουνιστική Οργάνωση Ανασύνταξη και η Εργατική Απάντηση. Το 2019 αποχώρησαν το ΔΗ.Κ.ΚΙ. και η Αντικαπιταλιστική Πολιτική Ομάδα, ενώ το 2020 αποχώρησε η Αριστερή ΑνασύνθεσηΑποχωρήσεις από τη ΛΑΕ:
Ανακοίνωση αποχώρησης της Κομμουνιστικής Τάσης από τη ΛΑΕ, marxismos.com 06/07/2016.
Αποχώρηση της ΑΡΚ από τη ΛΑΕ, Παντιέρα 21/10/2016.
Διαζύγιο μετά παραπόνων για το Κίνημα «Δεν Πληρώνω» και την ΛΑΕ, tvxs.gr 16/09/2016.
Άλλη μια συνιστώσα αποχωρεί από τη ΛΑΕ - Εκτός η «Ανασύνταξη», tvxs.gr 16/01/2017.
Γ.Π., Αποχωρήσεις, Η Εφημερίδα Των Συντακτών 16/01/2017.
Η Λαϊκή Ενότητα έχει κλείσει πλέον τον κύκλο της, νέες ενότητες είναι αναγκαίες, Εκτός Γραμμής 13/02/2020. Ανακτήθηκε στις 23/02/2020. και η Διεθνιστική Εργατική Αριστερά.

Τον Οκτώβριο του 2022, πραγματοποιήθηκε η Πανελλαδική Συνδιάσκεψη της Λαϊκής Ενότητας. Γενικοί Γραμματείς αναδείχθηκαν ο Δημήτρης Στρατούλης και η Μαριάνα Τσίχλη, αντικαθιστώντας τον Νίκο Χουντή που ηγείτο του κόμματος από τον Ιούνιο του 2019. Επίσης, τροποποιήθηκε ο τίτλος του κόμματος σε «Λαϊκή Ενότητα - Ανυπότακτη Αριστερά». Ενόψει των εκλογών του 2023, ανακοινώθηκε η σύμπραξη με το ΜέΡΑ25 του Γιάνη Βαρουφάκη, υπό τον τίτλο «ΜέΡΑ 25 - Συμμαχία για τη Ρήξη».

Τον Νοέμβριο του 2025, το ΜέΡΑ25 διέκοψε τη συνεργασία του με τη Λαϊκή Ενότητα, με αφορμή τα επεισόδια μεταξύ μελών της ΑΡΑΣ και αναρχικών στο χώρο του Πολυτεχνείου.

 Θέσεις 
Η Λαϊκή Ενότητα αυτοπροσδιορίζεται ως ένα ριζοσπαστικό, αντιμνημονιακό, αριστερό μέτωπο, που υποστηρίζει την έκδοση εθνικού νομίσματος, έχοντας εκθέσει αναλυτικό επιστημονικά επιμελημένο πρόγραμμα οικονομικής πολιτικής καθώς και την πολιτική επιλογή του «Όχι», όπως αυτή εκφράστηκε στο δημοψήφισμα της 5ης Ιουλίου 2015.

Ειδικότερα στην Ιδρυτική Προγραμματική Διακήρυξη υποστηρίζει:
 την κατάργηση των μνημονίων και των εφαρμοστικών νόμων
 την αναγκαιότητα εξόδου από την Οικονομική Νομισματική Ένωση-Ευρωζώνη και τη σύγκρουση με τις πολιτικές που αυτή επιβάλλει στην Ελλάδα
 την άμεση στάση πληρωμών και τη διαγραφή μεγάλου μέρους του χρέους, σύμφωνα με το διεθνές δίκαιο
 ανεξάρτητα, αλλά παράλληλα με τη διεθνή δράση για το θέμα του χρέους, τη διεκδίκηση άμεσα, πολιτικά, νομικά, κινηματικά και με επιμονή των γερμανικών οφειλών, δηλαδή του κατοχικού δανείου και των αποζημιώσεων, για τα θύματα και τις καταστροφές της ναζιστικής θηριωδίας
 τον άμεσο τερματισμό της λιτότητας και την εφαρμογή μιας αντικυκλικής αναπτυξιακής οικονομικής πολιτικής
 τη ριζοσπαστική αναθεώρηση της εργασιακής νομοθεσίας, με επαναφορά των συλλογικών συμβάσεων και των ελεύθερων συλλογικών διαπραγματεύσεων
 τη δημιουργία ενός σταθερού, κοινωνικά δίκαιου και αναδιανεμητικού φορολογικού συστήματος
 τον τερματισμό των ιδιωτικοποιήσεων, συρρικνώσεων και διαλύσεων επιχειρήσεων, δικτύων και υποδομών (ΔΕΗ, φυσικό αέριο, λιμάνια, αεροδρόμια, ακίνητα δημοσίου κ.α.)
 την ανασυγκρότηση του διαλυμένου εθνικού συστήματος υγείας, των δημοσίων νοσοκομείων και ενός πρωτοβάθμιου συστήματος υγείας υψηλής ποιότητας, προσιτού σε όλους, στο κέντρο και στην περιφέρεια
 την αντιμετώπιση της πολιτιστικής ερήμωσης, διασφάλιση του δημόσιου χαρακτήρα των πολιτιστικών θεσμών και της πρόσβασης όλου του λαού στην πολιτιστική δημιουργία
 την οικονομική ανασυγκρότηση με μετατόπιση του κέντρου βάρους α) από την κατανάλωση εισαγόμενων προϊόντων στην εγχώρια παραγωγή (κυρίως στη βιομηχανική και αγροτική παραγωγή προϊόντων υψηλής ποιότητας) και β) από τη συμπίεση του εργατικού κόστους στη μεγέθυνση της προστιθέμενης αξίας
 τη γενναία ενίσχυση της δημόσιας, δωρεάν παιδείας και της έρευνας, που αποτελεί, πέραν των άλλων, και βασική προϋπόθεση για μια παραγωγική στροφή προς ένα νέο, αποδοτικό κοινωνικό πρότυπο

 Συμμετέχοντα κόμματα 
Τα κόμματα που συμμετέχουν στη Λαϊκή Ενότητα είναι:
ΚόμμαΙδεολογίαΑρχηγός κόμματοςΑριστερό ΡεύμαΣοσιαλισμόςΝίκος ΣακούτηςΑριστερή Αντικαπιταλιστική ΣυσπείρωσηΑντικαπιταλισμόςδιοικούσα επιτροπή

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2015 Ι Παναγιώτης Λαφαζάνης δε συμμετείχε δε συμμετείχε  3ο κόμμαΑντιπολίτευση 2015 ΙΙ Παναγιώτης Λαφαζάνης 155.320 2,86%   9ο κόμμαΕκτός Βουλής 2019 Νίκος Χουντής 15.612 0,28%  13ο κόμμαΕκτός Βουλής 2023 Ι Δημήτρης ΣτρατούληςΜαριάννα Τσίχλη 155.107 2,63%  8ο κόμμαΕκτός Βουλής 2023 ΙΙ Δημήτρης ΣτρατούληςΜαριάννα Τσίχλη 130.378 2,50%  9ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Παναγιώτης Λαφαζάνης δε συμμετείχε δε συμμετείχε  - Ε.Ε.Α.-Β.Π.Α. 2019 Παναγιώτης Λαφαζάνης 31.674 0,56%  22η - 2024 Δημήτρης Στρατούλης 101.120 2,54%  9η -

 Παραπομπές 

 Εξωτερικοί σύνδεσμοι 


Κατηγορία:Λαϊκή Ενότητα (Ελλάδα)
Κατηγορία:Συνασπισμοί πολιτικών κομμάτων στην Ελλάδα
Κατηγορία:Ευρωσκεπτικιστικά κόμματα στην Ελλάδα
Κατηγορία:Αντικαπιταλιστικά κόμματα στην Ελλάδα
Κατηγορία:Ελληνικές κοινοβουλευτικές ομάδες